Fem point ned til andenpladsen. Det er realiteten for VEB efter gårsdagens sejr, som 450 tilskuere dannede en flot ramme omkring. Alt kan dog stadigvæk ske, da der er 12 point på spil i hver kamp. - Vi er glade for, at vi for tredje år i træk har kvalificeret os til Final4, siger cheftræner Allan Kolbro Nielsen. Vil gå efter 1.pladsen Han forklarer, at opgaven på torsdag bliver at sikre førstepladsen, da det giver mulighed for at vælge modstander i DM-semifinalerne. - Det var ganske vist ingen fordel for os sidste år, men alt andet lige giver det en lille fordel, og den skal vi jagte på torsdag, siger Allan Kolbro Nielsen. Sidste runde spilles torsdag, hvor VEB er gæster i Odense.
Med sejrscifrene 7-2 i Arena Nord over Aarhus AB i Badmintonligaens næstsidste spillerunde er Vendsyssel Elite Badminton nu sikret plads i final4.